Polisiekaptein roof glo in uniform‘n Polisiekaptein wat glo in volle uniform aan ‘n sakeroof in Sunnyside in Pretoria deelgeneem het, is in hegtenis geneem. “Die 56-jarige beampte is saam met twee ander in hegtenis geneem nadat vyf persone ‘n winkel in Sunnyside beroof het,” het kapt. Pinky Tsinyane, woordvoerder van die polisie, gesê. “Hy was glo in uniform.” Tsinyane sê die kaptein sal binnekort op klagtes van sakeroof in die hof verskyn. Die polisie is steeds op soek na twee ander rowers wat gevlug het.